CELEX: 32008D0167
Language: lv
Date: 2008-02-18 00:00:00
Title: 2008/167/EK: Komisijas Lēmums ( 2008. gada 18. februāris ), ar kuru groza Lēmumu 2005/879/EK, ar ko apstiprina metodi cūku liemeņu klasificēšanai Slovēnijā (izziņots ar dokumenta numuru K(2008) 554)

29.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 56/28
            
         
      KOMISIJAS LĒMUMS
   
   (2008. gada 18. februāris),
   ar kuru groza Lēmumu 2005/879/EK, ar ko apstiprina metodi cūku liemeņu klasificēšanai Slovēnijā
   (izziņots ar dokumenta numuru K(2008) 554)
   (Autentisks ir tikai teksts slovēņu valodā)
   (2008/167/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Ar Komisijas Lēmumu 2005/879/EK (2) cūku liemeņu klasificēšanai Slovēnijā ir atļautas divas metodes (Zwei-Punkt – DM5 un Hennessy Grading Probe).
            
         
               (2)
            
            
               Ņemot vērā tehnikas attīstību, Slovēnija ir lūgusi Komisiju atļaut mainīt formulas un ar protokola otro daļu informējusi Komisiju par sadalīšanas izmēģinājuma rezultātiem, kā paredzēts 3. panta 3. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
            
         
               (3)
            
            
               Šā pieprasījuma pārbaudē konstatēja, ka ir izpildīti nosacījumi, lai atļautu šīs klasificēšanas metodes.
            
         
               (4)
            
            
               
                  ZP–DM5 klasificēšanas metode līdz 2007. gada 31. decembrim bija atļauta ar Lēmumu 2005/879/EK. Ņemot vērā, ka ir aizkavējusies pieprasīto atjaunināto metožu izskatīšana, apstiprinājums ir jāpagarina līdz šā lēmuma piemērošanas dienai.
            
         
               (5)
            
            
               Tāpēc attiecīgi jāgroza Lēmums 2005/879/EK.
            
         
               (6)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/879/EK pielikumu aizstāj ar šā lēmuma pielikumu.
   2. pants
   Atkāpjoties no Lēmuma 2005/879/EK 1. panta otrās daļas, klasificēšanas metode ZP–DM5, kas izklāstīta minētā lēmuma pielikumā, joprojām ir spēkā līdz šā lēmuma paziņošanai.
   3. pants
   Šis lēmums ir adresēts Slovēnijas Republikai.
   
      Briselē, 2008. gada 18. februārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 324, 10.12.2005., 87. lpp.
   
      (3)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      PIELIKUMS
      
         
            “PIELIKUMS
            METODES CŪKU LIEMEŅU KLASIFICĒŠANAI SLOVĒNIJĀ
            1.   daļa
            ZWEI-PUNKT – DM5 (ZP)
            
                        1.
                     
                     
                        Cūku liemeņu klasificēšanu veic ar metodi, kuras nosaukums ir Zwei-Punkt – DM5 (ZP).
                     
                  
                        2.
                     
                     
                        Liemeņa liesās gaļas saturu aprēķina pēc šādas formulas:
                        Ŷ = 60,81879 – 0,72992 × FDM + 0,12157 × MDM
                        
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    FDM
                                    
                                 
                                 
                                    =
                                 
                                 
                                    minimālais redzamās (muguras) tauku kārtas (ieskaitot ādu) biezums sadalīta liemeņa viduslīnijā milimetros, ietverot jostas muskuli (vidējo gūžas muskuli),
                                 
                              
                                    MDM
                                    
                                 
                                 
                                    =
                                 
                                 
                                    jostas muskuļa redzamais biezums milimetros sadalīta liemeņa viduslīnijā, ko mēra kā īsāko savienojumu starp jostas muskuļa priekšējo (kraniālo) daļu un mugurkaula augšējo (dorsālo) malu.
                                 
                              Šī formula ir derīga liemeņiem, kuru svars ir no 50 līdz 120 kilogramiem.
                     
                  2.   daļa
            HENNESSY GRADING PROBE (HGP 4)
            
                        1.
                     
                     
                        Cūku liemeņu klasificēšanu veic ar aparātu, kura nosaukums ir Hennessy Grading Probe (HGP 4).
                     
                  
                        2.
                     
                     
                        Aparāts ir aprīkots ar zondi, kuras diametrs ir 5,95 milimetri (un 6,3 milimetri pie asmeņa zondes priekšgalā) un kura ir ar fotodiodi (Siemens LED modelis LYU 260-EO) un 58 MR fotodetektoru, zondes darbības zona ir no 0 līdz 120 milimetriem. Mērījumu rezultātus izsaka aprēķinātajā liesās gaļas saturā ar HPG 4 vai tam pieslēgto datoru.
                     
                  
                        3.
                     
                     
                        Liemeņa liesās gaļas saturu aprēķina pēc šādas formulas:
                        Ŷ = 68,52500 – 0,91029 × FHGP4 + 0,08512 × MHGP4
                        
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    FHGP4
                                    
                                 
                                 
                                    =
                                 
                                 
                                    muguras tauku (ieskaitot ādu) biezums milimetros, ko mēra 7 cm no liemeņa viduslīnijas starp trešo un ceturto pēdējo ribu,
                                 
                              
                                    MHGP4
                                    
                                 
                                 
                                    =
                                 
                                 
                                    muskuļa biezums milimetros, ko mēra tajā pašā laikā un vietā kā FHGP4.
                                 
                              Šī formula ir derīga liemeņiem, kuru svars ir no 50 līdz 120 kilogramiem.”